वैसे, इन सब कथित गांधी-प्रेमियों या विरोधियों से अगर पूछकर देखा जाए कि आप स्वयं गांधी या गांधीवाद को कित्ता अपने जीवन-आचरण में उतारे हुए हैं या चरखे से आजकल क्या कात रहे हैं या खादी के कित्ते कपड़े आपके कने हैं, तो गारंटी है, सब के सब अपनी चिकनी बगलें झांकने लग जाएंगे। गांधी के कैलेंडर पर प्रधानमंत्री की तस्वीर होने का दुखड़ा रोया जा रहा है, उसमें गांधी के क्या-क्या संदेश टंगे हैं, गारंटी है, बतला नहीं पाएंगे। लेकिन विरोध करना है तो करना है। जित्ता एरोगेंटली विरोध की तलवारें फेसबुक पर भांजी जा सकती हैं, शायद कहीं और नहीं।